વધુમાં જણાવેલ છે કે, (ર) ધારી તાલુકામાં મુખ્‍યમંત્રી વિજયભાઈ રૂપાણી દ્વારા ધારી ગામે આંબરડી સફારી પાર્કનું ઉદઘાટન કરી લોકાર્પણ કરવામાં આવ્‍યા બાદ આ સફારી પાર્કમાં આવતાં પ્રવાસીઓ માટે આવશ્‍યક સુવિધાઓ જેવી કે, બેસવા, રહેવા માટેની, ચા-નાસ્‍તાની સુવિધા, છાપા માટે શેડ, નાસ્‍તા માટે કેન્‍ટીન, પીવાના પાણીની સુવિદ્યા, શૌચાલય જેવી સામાન્‍ય સુવિદ્યાઓ પણ ઉપલબ્‍ધ નથી. વન વિભાગ પાસે હાલ આંબરડી સફારી પાર્ક માટે ફાળવેલ ગ્રાન્‍ટ પૈકી હજુ પણ 60 થી 70 લાખ જેટલી રકમ બચત હોવાનું જાણવા મળેલ છે. તો શા માટે વન વિભાગ સુવિદ્યા ઉપલબ્‍ધ કરી શકતું નથી ? તે પ્રશ્‍ન આ તાલુકાની પ્રજામાં વારંવાર ચર્ચાય છે અને પ્રજામાં એવી છાપ ઉભી થયેલ છે કે, શું વન વિભાગ આ પ્રોજેકટવિકસાવવાના બદલે બંધ કરવાના પ્રયાસમાં લાગી ગયેલ છે કેમ ? તેની તપાસ થવી જરૂરી લાગી રહી છે.